32005R0436
L 072/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 436/2005 НА КОМИСИЯТА
от 17 март 2005 година
за изменение на Регламент (ЕО) № 796/2004 относно определяне на подробни правила за изпълнението на кръстосано изпълнение, модулирането и интегрираната система за администрация и контрол, предвидени в Регламент (ЕО) № 1782/2003 на Съвета, въвеждащ общите правила за програмите за пряко подпомагане в рамките на Общата аграрна политика и въвеждащ някои схеми за подпомагане на селските стопани
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1782/2003 на Съвета от 29 септември 2003 г. относно определяне на общите правила за схемите за пряко подпомагане в рамките на Общата аграрна политика, въвеждащ някои схеми за подпомагане на селските стопани и изменящ Регламенти (ЕИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) 1868/94, (EО) № 1251/1999, (EО) № 1254/1999, (EО) № 1673/2000, (ЕИО) № 2358/71 и (EО) № 2529/2001 (1), и по-специално член 52, параграф 2 от него,
като има предвид, че:
(1)
Регламент (ЕО) № 796/2004 на Комисията (2), предвижда правилата за прилагане на Регламент (ЕО) № 1782/2003, отнасящ се, inter alia, до условията за проверка на съдържанието на тетрахидроканабинол в конопените растения.
(2)
В съответствие с член 33, параграф 2 от Регламент (ЕО) № 796/2004 държавите-членки са съобщили резултатите от проведените изследвания за установяване на равнищата на концентрациите на тетрахидроканабинол в сортовете коноп, засети през 2004 г. Тези резултати трябва да бъдат взети предвид при съставяне списъка на конопените сортове във връзка с програмите за отпускане на помощи според засетите площи през следващите пазарни години, както и списъкът на сортовете, приет временно за 2005/06. Някои от тези сортове трябва да бъдат подложени на процедура Б, предвидена в приложение I към Регламент (ЕО) № 796/2004.
(3)
Необходимо е Регламент (ЕО) № 796/2004 да се измени в същия смисъл.
(4)
Предвидените в настоящия регламент мерки са приведени в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 796/2004 се замества от текста на приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 2005/2006 пазарна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на17 март 2005 година.